Gubah

Gubah (, ) om Venäman lidn Permin randan päivnouzmas. Se om Gubahan ümbrikon administrativine keskuz.

 Istorii 
Eländpunktan aluz om pandud vl 1755 samha raudkivendod, vspäi 1825 — kivihil't-ki. Vl 1879 raudte läbiti lidnad, i kivihilen samine ližadui lujas. Kätihe Gubah-žilod lidnanvuiččeks vl 1928. Vspäi 1936 koksanhimine tegim radab. Ühtištadihe Gubahad lähižidenke žiloidenke da anttihe lidnan statusad vl 1941.

Vl 2012 ühtištadihe lidnümbrikho lidnad rajonanke. Vn 2022 keskes ližatihe Gremäčinskan lidnümbrikod sihe i kätihe municipaližeks ümbrikoks.

Gubah šingotase himiželHimižen «Metafraks»-tegimen sait (metafrax.ru).   i koksanhimižel«Gubahinskii koks»-edheotandan sait (gkoksugol.ru).  tegimil (organižen himijan levitadud substancijad), mouckiven samižel, mugažo mecan ümbriradmižen edheotandad i Kizelan GRES № 3 ratas lidnas.

 Geografijan andmused 
Lidn sijadase ümbrikon lodehes, Kos'v-jogen alajoksmusen randoil ( 283 km pitte, Kaman hura ližajogi), 300 m ü.m.t. keskmäižel korktusel.

Matkad Permihesai om 120 km suvipäivlaskmha orhal vai 210 km avtotedme. Lähembaižed lidnad oma Gremäčinsk 36 km suvhe orhal vai 44 km avtotedme i Kizel kaks'kümne viž kilometrad pohjoižhe orhal vai avtol.

 Tobmuz 
Lidnanvuiččed Ugleural'skii- (9 109 rist. vl 2017) i Širokovskii-žilod (3 220 rist. vl 2017), nell' muite žilod i kaks' raudtestancijad mülüdas ümbrikho Gubahan ližaks. Ümbrikon pind oli 1009,5 km² edel 2023. vot, sid' 2334 km². Vspäi 2023 Gremäčinsk-lidn i sen enččen lidnümbrikon eländpunktad (kuz' žilod) mülüdas Gubahan ümbrikho mugažo.

Municipaližen ümbrikon pämez' om sen Administracijan pämez'. Konstantin Porollo radab Gubahan ümbrikon Duman ezimehen vn 2021 redukuspäi, om valitud tošti lidnümbrikoiden ühtištusen jal'ghe.

 Eläjad 
Vn 2010 Venäman rahvahanlugemižen mödhe lidnan eläjiden lugu oli 28 111 ristitud, vn 2021 — 23 397 ristitud. Vl 2017 kaik 20 289 ristitud elihe lidnas i 34 586 ristitud kaikes lidnümbrikos. Kaikiš suremb lidnan ristitišt oli 36 858 eläjad vl 1989 nügüdläižiš röunoiš.

Rahvahad (2010): venälaižed — 89 %, totarlaižed — 6,9 %, ukrainalaižed — 1,1 %, toižed rahvahad — 3 %.

Ortodoksižen hristanuskondan koume jumalanpertidGubahan pühäpertid sobory.ru-saital.  oma avaitud lidnas. Islaman pühäpert' radab lidnas 2000-nziš vozišpäi.

Lapsiden opendusen aluzkundad oma seičeme nomeruidud päivkodid (nomer 1..3, 8..10, 14), augotižškol nomer 1, škol nomer 2 kadetklassoidenke, koume keskškolad (nomer 14, 15, 25), specialine škol-internat, lapsiden da norišton «Spektr»-keskuz, čomamahtoiden škol Ju. Agafonovan nimed, lapsiden da norišton sportškol. Professionaližen opendusen aluzkundad oma Uralan medicinine kolledžUralan medicinižen kolledžan sait (chusmed.ru).  i Uralan himiž-tehnologine kolledžUralan himiž-tehnologižen kolledžan sait (ухтк59.рф). , molembiden päfaterad sijadasoiš Gubahas.

 Galerei 

 Homaičendad 

 Irdkosketused 
 Gubahan ümbrikon tobmuden aluzkundoiden oficialine sait (gubakhaokrug.ru). i sen vanh versii (old.gubakhaokrug.ru, edel vn 2020 uhokud). 

Kategorii:Venäman lidnad
Kategorii:Eländpunktad kirjamišton mödhe
Kategorii:Permin randan lidnad
*